*Renāte Liskopa*

**„Tev mūžam dzīvot, Latvija…”**

|  |
| --- |
| Kas mani šajā zemē tur?  Te vasaras un ziemas mijas rāmi – nemanāmi,  Te pavasaris tikko dveš un izbeidzas  Un ābeļziedi cenšas apsteigt ievas ziedus krāšņumā.  Kas liek man palikt, projām nedoties ?  Varbūt pavasara maigās dvesmas?  Varbūt vēlie mieži, rudzi ?  Vai slapjās ziemas, aukstās salnas?  Kas liek man mīlēt, liek sirdij drebēt?  Vai varbūt manos gēnos liktais latvju lēnums?  Bet.. Var jau būt, ka senču dotais sīkstums -  Tas, un tautasdziesmu spēks.  Tas mūsu gēnos ir un neizravēt to,  Ar mātes pienu iezīsts tas un tālāk dots,  Par zemes mīlestību saucu to. |